cyanic-selkie/wikianc huggingface dataset:
फ्रान्स
२०१७ को फ्रान्सेली राष्ट्रपतिको चुनाव
8 मे २०१७ को आइतबार भएको दोश्रो तथा अन्तिम चरणको मतदानमा पूर्व अर्थ मन्त्री एमानुएल म्याक्रोन फ्रान्सको नयाँ राष्ट्रपतिको रूपमा विजयी भएकाथिए । उनले आफ्नी प्रतिद्वन्द्वी मारिन ल पेनलाई ठूलै अन्तरले हराएका छन्। प्रक्षेपण गरिएका नतीजाहरुका अनुसार म्याक्रोनले झण्डै ६५ प्रतिशत मत पाएका थिए । उनकी प्रतिद्वन्द्वी मारिन ल पेनले झण्डै ३५ प्रतिशत मत पाएकी छन्।
धर्म
फ्रान्सको मुख्य धर्म रोमन क्याथोलिक भएता पनि फ्रान्स आधिकारिक रूपमा धर्म निरपेक्ष छ। यहा कुनै पनि शैक्षिक संस्थाहरूमा धार्मिक सद्भभाव झल्किने चिन्हरू लगाउन पाइंदैन।
खेलकुद
फ्रान्सको सबैभन्दा प्रशिद्ध खेल फुटबल हो। यहा निकै धेरै आन्तरिक फूटवल क्लवहरू रहेका छन्। यस्ता क्लवहरू बच्चाहरूका निम्ति समेत बनाइएका छन्। साना बालबालिकाहरूलाई विद्यालयहरूमा फूटवल सिकाउने उदेश्यले हप्ताको कम्तीमा एक दिन फूटवल खेलको अभ्यास गराउन विद्यालयहरूमा साना इकाइका क्लवहरू समेत सक्रिय रहेका हुन्छन्। त्यसो त यहाँ अन्य खेलहरूपनि प्रख्यात छन्।
फ्रान्सेली राज्य क्रान्ति
मुख्य लेख: फ्रान्सेली राज्य क्रान्ति
राजा र जनताका बीचमा यस क्रममा नै सहर र ग्रामिण क्षेत्रका विभिन्न इलाकाहरूमा भिषण संघर्ष भयो । राजा उक्त संघर्षमा पराजित हुदै जान थाले पछि वर्खास्त गरिएका प्रधानमन्त्रीलाई पुनःस्थापना गर्दै जनता समक्ष माफी माग्दै उक्त क्रान्तिलाई मान्यता दिन वाध्य भए । कुलिन वर्ग र पादरी वर्गका प्रतिनिधिहरूले समेत जनताका प्रतिनिधिहरूलाई समर्थन गर्न वाध्य भएका थिए । उक्त क्रान्ति मार्फत राजतन्त्र समाप्त भयो र केही समय पछि राजालाई माफ माग्न लगाएर संवैधानिक राजाको रूपमा पुनःस्थापना गराए । सहर र ग्रामिण क्षेत्रका विभिन्न इलाकाहरूमा विभिन्न कम्युन निर्माण गरिए र उक्त कम्युनहरूको एउटा छाता सङ्गठन फेडेरेसन बनाइयो ।
उक्त महान क्रान्तिमा प्रयोग गरिएको नारा ‘भातृत्व, समानता र स्वतन्त्रता’ प्रत्येक नागरिकहरूको मुखबाट कठस्त सुनिन्थ्यो । ‘यहाँबाट स्वतन्त्र धर्तीको सुरुवात हुन्छ’ भन्ने नारा देशका विभिन्न भागहरूमा टाँगिएको थियो । क्रान्ति पछिको निर्मित संविधानमा लेखिएको वाक्याशं ‘डिक्लेरेसन अफ दि राइटस, म्यान एण्ड दि सिटिजन’ झनै चर्चित थियो । सबै नागरिक जन्मले बराबर हुन्छन्, अधिकार सबैका लागि बराबर हुन्छ । अभिव्यक्तिको स्वतन्त्रता आम जनतामा सबैलाई बराबर हुन्छ भन्ने जस्ता प्रावधानहरु क्रान्ति पछिको संविधानमा उल्लेख गरेको कारण नै फ्रान्सेली राज्य क्रान्ति जनताको क्रान्ति अर्थात सार्थक क्रान्ति थियो भनेर भन्न सकिन्छ ।
उक्त संविधानमा फ्रान्सका राजा एउटा सार्वभौमसत्ता सम्पन्न राष्ट्रको केवल सेवक हो भन्ने कुरा उल्लेख गरिएका कारण फ्रान्स एउटा सार्वभौम स्वतन्त्र राष्ट्रको रूपमा रुपान्तरण हुन पुग्यो । क्रान्ति पछिको क्रान्तिकारी सरकारले भू–कर, व्यक्तिगत सम्पति माथिको कर, उद्योग तथा व्यापारका लागि लाइसेन्स आदि जस्ता कदम अगाडि सार्दै जनताका कामहरु अगाडि बढाउँदै लगे । यस क्रममा नै संविधान अन्तर्गत रहेका राजाले जनताका प्रतिनिधिहरु र तीनका कार्यक्रमहरूमा षड्यन्त्र गर्न थाले पछि लुई १६ औँ राजालाई अन्ततः मृत्युदण्ड नै दिनु पर्‍यो । यसरी विश्वको क्रान्तिकारी इतिहासमा फ्रान्सको राज्यक्रान्ति अभुतपूर्व र अद्धितीय क्रान्तिको रूपमा इतिहासमा अंकित हुन पुग्यो ।
अर्थतन्त्र
गत २५ वर्षदेखि फ्रान्स सरकारको बजेट घाटामा चलिरहेको छ। तरपनि यो संसारको आठौँ धनि मुलुक मध्ये एक हो। यहाँ भित्र भित्रै निकै ठूलो गरिवी बढेर गएको छ।
यहां कम्तीमा हप्ताको ३५ घन्टा काम गर्नुपर्छ। यति काम गरेवापत सरकारले न्यूनतम आम्दानी लगभग एक हजार यूरो हुने बताएको छ। तर यो पैसा यहांको महगो जीवनशैली धान्न अपर्याप्त रहेको छ।
यो पनि हेर्नुहोस्
🇪🇺
नीलाम्बर पीताम्बर विश्वविद्यालय
नीलाम्बर पीताम्बर विश्वविद्यालय भारतको राज्य झारखण्डको मेदिनीनगरमा अवस्थित एउटा विश्वविद्यालय हो।
नेपाल न्यायिक दल
नेपाल न्यायिक दल नेपालको एक राजनीतिक दल हो। यो पार्टीका वर्तमान अध्यक्ष उद्धव अधिकारी हुन् । नेपाल न्यायिक दलको केन्द्रीय कार्यालय मकवानपुरको हेटौँडामा छ । यसले संविधान सभा निर्वाचन २०७० मा भाग लिएको थियो। उक्त निर्वाचनमा यो दलको चुनाव चिन्ह बलेको मैनबत्ती थियो। नेपाल न्यायिक दलले संविधान सभा निर्वाचन २०७० मा प्रत्यक्ष तर्फ कुल १४६ मत प्राप्त गरेको थियो भने समानुपातिक तर्फ २,३७९ मत प्राप्त गरेको थियो ।
अजरबैजान (स्पष्टता)
अजरबैजन नामबाट निम्न कुराहरू थाह पर्छ:
वर्जिवाङ
वर्जिवाङ प्युठान जिल्लामा अवस्थित एक गाउँ विकास समिति हो।
बेन्जामिन पभार
बेन्जामिन जाक मार्सेल पभार (,, जन्म: सन् १९९६ मार्च २८) एक फ्रान्सेली व्यावसायिक फुटबल खेलाडी हुन् जो हाल जर्मनेली क्लब बायर्न म्युनिख र फ्रान्स राष्ट्रिय फुटबल टोलीका लागि रक्षापङ्क्तिको रूपमा खेल्दै आएका छन्।
सन् २०१४ मा पभारले १८ वर्षको उमेरमा लिल्ल नामक एक फ्रान्सेली फुटबल क्लबको दोस्रो क्लब "लिल्ल ख"बाट व्यावसायिक फुटबलमा प्रशिक्षण लिन तथा व्यावसायिक फुटबल खेलजीवनको सुरुवात गरेका थिए। सन् २०१५ मा पभारको उक्त क्लबको वरिष्ठ टोलीमा पदोन्नति भएपश्चात् उनले लिग अँ नामक फ्रान्सेली फुटबल सर्वोच्च लिगमा सोही क्लब मार्फत पर्दापण गरेका थिए। उक्त क्लबका लागि १ वर्षसम्म फुटबल खेलेका पभार सन् २०१६ मा स्तुतगार्त नामक एक जर्मनेली क्लबमा आवद्ध भएका थिए जहाँ उनले सोही वर्ष क्लबको तर्फबाट बुन्डेसलिगा ख नामक जर्मनेली फुटबलको दोस्रो सर्वोच्च लिग जित्न सफल भएका थिए। पभारले उक्त क्लबसँगको ३ वर्षे बसाइँमा ८० भन्दा बढी उपस्थितिहरू जनाएका थिए। सन् २०१९ को जनवरीमा पभार बुन्डेसलिगामा प्रतिस्पर्धा गर्ने क्लब बायर्न म्युनिखमा आवद्ध भएका थिए भने उनले क्लबको तर्फबाट उक्त वर्षको बुन्डेसलिगा संस्करण जित्न सफल भएका थिए।
पभारले सन् २०१५ मा फ्रान्सेली १९ वर्ष मुनिको राष्ट्रिय टोलीको तर्फबाट अन्तर्राष्ट्रिय फुटबल खेलजीवनको सुरुवात गरेका थिए भने सोही वर्ष उनी २१ वर्ष मुनिको राष्ट्रिय टोलीको पदोन्नति भएको थियो। सन् २०१७ को नोभेम्बरमा उनको वरिष्ठ राष्ट्रिय टोलीमा पदोन्नति भएको थियोे भने सन् २०१८, रूसमा आयोजित फिफा विश्वकपको संस्करणमा उनले राष्ट्रिय टोलीको प्रतिनिधित्व गर्ने मौका प्राप्त गरेका थिए भने राष्ट्रिय टोलीको उक्त प्रतियोगिताको अन्तिम खेलमा क्रोएसियालाई पराजित गर्दै फिफा विश्वकप उपाधि उचाल्न सफल भएको थियो।
कालीकट विश्वविद्यालय
कालीकट विश्वविद्यालय भारतको राज्य केरलको कालीकटमा अवस्थित एउटा विश्वविद्यालय हो।
लाजियो
एस.एस. लाजियो इटालीयन फुटबल क्लब हो ।
बाँझकटेरी
बाँझकटेरी गुल्मी जिल्लामा अवस्थित एक गाउँ विकास समिति हो।
कङ्गो
Congo, Kongo, or Kongō may refer to:
सल्यानटार क्याम्पस
सल्यानटार क्याम्पस धादिङ्ग जिल्लाको सल्यानटारमा अवस्थित एक कलेज हो । यसले त्रिभुवन विश्वविद्यालयसँग सम्बन्धन लिएको छ ।
उरुग्वे कम्युनिष्ट पार्टी
उरुग्वे कम्युनिष्ट पार्टी (Partido Comunista del Uruguay) उरुग्वेमा एउटा साम्यवादी राजनीतिक दल हो | दल १९२०मा स्थापना गरियो | मारिना अरिस्मेन्दि दलको नेता हो |
दलले Carta Popular प्रकाशन गर्छ |
घटोत्कच
जन्म
लाक्षागृहको दहन पश्चात सुरंगका बाटाहरू पच्छयाउँदैँ पाण्डव आफ्नो माताका साथ वन पसे । धेरै हिडेँकाले पाण्डव थकित भए । प्यास पनि लागेका हुनाले भिम जलाशयमा पानी लिन गए । फर्कदाँ सबै सुतेका पाएपछि भिम पहरा दिन लागलागे ।
त्यस वनमा हिडबासुर नामको एक भयानक असुरको निवास थियो। मानवहरूको गन्ध मिल्नाले त्यसले पाण्डवहरूलाई समात्नका लागि आफ्नो बहिनी हिडिंबालाई पठाए । त्यहाँ पुगेपछि हिडिंबाले भिमको सुन्दर मुखारविन्द तथा बलिष्ठ शरीरलाई देखी र उनमा आसक्त भयो। त्यसले आफ्नो राक्षसी मायादेखि एक अपूर्व लावण्मयी सुन्दरीको रूप बनाई र भीमसेनका नजिकपुगिन् । भिमको नजीकमा गएर हिडम्बाले भीमलाई आफूसँग विवाह गर्नको लागि भन्न थालिन् । तर भीमले मानेन् धेरै बेरसम्म बहिनी नफर्केकाले हिडम्बासुर त्यहाँ आएर भीमसँग युद्ध गर्न थाल्यो । भीमले हिडम्बासूरलाई सहजै मारे । हिडम्बकी बहिनीले भीमसँग विवाहको लागि कर गर्न थालिन् । हिडम्बाको कुरा सुनेर युधिष्ठिरले पनि भीमलाई विवाह गर्दा हुन्छ भने । दाजुको आज्ञा अनुसार भीमले हिडम्बालाई विवाह गरे । केही दिन पछि घटोत्कचको जन्म भयो । मैले सम्झना गरेको बेला हाजिर हुनु भनेर आमा छोरालाई जंगलमा छोडेर भीम लगायत पाण्डवहरू त्यहाँबाट अघाडी बढे ।
आठौं दिन
आठौं दिनको लडाइँमा अलम्वषु सँगको युद्धमा अर्जुनका पुत्र इरावान मारिए। इरावान मारिएको देखेर घटोत्कच पनि क्रुद्ध भए। कौरव सेनालाई थर्काउने गरेर ठूलो आवाज निकाल्दै जाइलागे र घोर प्रलय मच्चाइदिए। कयौं स्थानका सेनाका दलहरू छिन्न-भिन्न भए। यस्तो अवस्था देखेर दुर्योधन घटोत्कच सँग लड्न आइपुगे। दुर्योधनलाई साथ दिन अङ्ग नरेश पनि आफ्नो गज सेनाका साथ त्यहीँ आइपुगे। दुर्योधनले निकै वीरताका साथ युद्ध गरे र घटोत्कचका सेनाका वीरहरूलाई मारिदिए। उनले दुरोधनमाथी शक्ति नामक अस्त्रको प्रयोग गरे। त्यसको प्रहारले दुर्योधन मारिने नै थिए तर अङ्ग नरेशले ले आद्नो हात्ती बीचमा घुसाएर चलाखीका साथ बचाए। दुर्योधनको हात्ती भने मारियो।
यसै बीच भीष्मले दुर्योधन सङ्कटमा परे भन्ने थाहा पाए। उनले आचार्य द्रोणको नेतृत्वमा एउटा ठूलो सेना दुर्योधनको सहायताका लागि पठाइदिए। कयौं सिविख्यात कौरव वीरहरूले घटोत्कचमाथिएकैसाथ आक्रमण गरे। चारै दिशामा गुञ्जिँदै ठोलो ठूलो आवाज आयो। घटोत्कछ माथि विपत्ति आइपर्यो भनेर भीमसेन घटनास्थलमा आइपुगे। भीमसेन पुगेपछि युद्ध झनै चर्कियो। तर छिटै सुर्यास्त भयो र युद्ध पनि बन्द भयो।
चौधौं दिन
कर्ण र घटोत्कचका बीचमा त्यस रात निकै भयानक युद्ध भयो। घटोत्चक र उनको पैशाची सेनाले गरेको वाणहरूको वर्षाले दुर्योधनको सेनाका झुन्डका झुन्ड वीरहरू मारिन थाले। प्रलयजस्तो भयो। यस्तो देखेर दुर्योधनको मन काँप्न थाल्यो।
कौरव वीरहरूले कर्णसँग अनुरोध गरे, कुनै न कुनै किसिमबाट आज घटोत्कचलाई मार्नुपर्छ। उनीहरूले भने-"कर्ण! तपाइँले यसै घडीम यस राक्षसको बध गरिदिनुहोस्। नत्र हाम्रो सेना बर्बाद हुनेछ।" घटोत्कचले कर्णलाई पनि निकै दु:ख दिएका थिए। उनी पनि निकै क्रोधित थिए । कौरवहरूको अनुरोध सुनेर उनको उत्तेजना प्रबल भयो। उनले रिस थाम्न सकेनन्। इन्द्रदेवबाट पाएको अस्त्र घटोत्कच माथि प्रहार गरे। त्यो अस्त्र उनले अर्जुनको बध गर्ने उद्देश्यले सुरक्षित राखेका थिए। यसबाट अर्जुनको सङ्कट त टर्यो तर भीमसेनको प्रिय एवम् वीर पुत्र घटोत्कच मारिए। उनको लास आकाशबाट जमिनमा धड्याम्म सँग खस्यो। पाण्डवहरूको दु:खको सीमा रहेन।
ड्वेन ब्रावो
ड्वेन ब्रावो वेस्ट इन्डिज राष्ट्रिय क्रिकेट टिम का खेलाडी हुन।
राष्ट्रीय प्रौद्योगिकी संस्थान, कालीकट
राष्ट्रिय प्राविधिक संस्थान, कालीकट भारतको राज्य केरलको कालीकटमा अवस्थित एउटा विश्वविद्यालय हो।
हिउँदे चुइयाँ
हिउँदे चुइयाँ नेपालमा पाइने एक प्रकारको चराको नाम हो । यसलाई अङ्ग्रेजीमा रिचार्ड्स पिपिट (Richard's Pipit) भनिन्छ ।
शेषनारायण मन्दिर
शेषनारायण मन्दिर बाग्मती अञ्चल अन्तर्गत हालको दक्षिणकाली नगरपालिका पर्ने एउटा प्रसिद्ध धार्मिक स्थल हो । काठमाडौँको प्रसिद्ध चार नारायण मध्य शेषनारायण पनि एक हो र हरेक हरिबोधनी एकादशीको दिन यस मन्दिरमा ठुलो मेला लाग्ने गर्दछ। राजधानीबाट करिब १५ कि मि को दुरिमा रहेको यस ठाउँमा अन्य दिनहरूमा पनि चहलपहल हुने गर्दछ । मनोरम दृष्य, शितल अनि शान्त वातावरणको अनुभुती हुने यस पवित्र मन्दिरलाई बौद्ध धर्माबलम्बीहरूले पनि विशेष महत्त्वका साथ दर्शन गर्ने गर्दछन।
अन्तरवस्त्र
अन्तरवस्त्र अन्य पहिरन भन्दा भित्र, शरीरमा छुने गरी लगाइने पहिरन हो ।
शेषनारायण मन्दिर
उत्पत्ति
शेषनारायणका बारेमा विभिन्न किम्बदन्तीहरु प्रचलित रहेका छन् । तर यसको उत्त्पतिको कारण यही नै हो भन्ने यकिन प्रमाण भने कही कतै पाईेको अवस्था छैन ।
जलविद्युत
शेषनारायणको पानी प्रयोग गरी नेपालको पहिलो जलविद्युत (चन्द्र ज्योति) को उत्पादन सुरु गरिएको थियो र हाल सम्म पनि प्रयोग नै गरिएको छ भने ललितपुरका विभिन्न भागमा आजपनि यही स्थानको पानीलाई पिउने पानीको रूपमा वितरण गर्ने गरिएको छ ।
दिलिप नाथ
दिलिप नाथ एक नेपाली क्रिकेट खेलाडी हुन् ।
चन्द्रोदय बहुमुखी क्याम्पस
चन्द्रोदय बहुमुखी क्याम्पस धादिङ जिल्लाको बेनिघाट-८ विशालटारमा अवस्थित एक कलेज हो । यसले त्रिभुवन विश्वविद्यालयसँग सम्बन्धन लिएको छ ।
कोचीन विज्ञान एवं प्रौद्योगिकी विश्वविद्यालय
कोचीन विज्ञान एवं प्राविधिक विश्वविद्यालय भारतको राज्य केरलको कोचीनमा अवस्थित एउटा विश्वविद्यालय हो।
जाकर
जाकर (བྱ་ཀར) भुटानको मध्य-पूर्वी क्षेत्रको एउटा सहर हो। यो बुमथाङ जिल्लाको जिल्ला राजधानी र जाकर जोङ, क्षेत्रीय जोङ किल्लाको स्थान हो। जाकर नाम लगभग यसको आधारभूत मिथकको सन्दर्भमा "सेतो चरा" को रूपमा अनुवाद गरिएको छ, जसका अनुसार एक रोस्टिङ सेतो चराले १५४९ वरिपरि मठ भेट्टाउनको लागि उचित र शुभ स्थान सङ्केत गर्यो।
इतिहास
यो सहर चखर ल्हाखाङको ठाउँ हो, एउटा सानो र नम्र मन्दिर जसले सिन्धु राजाको "फलामको दरबार" को साइटलाई चिह्न लगाउँछ, भारतीय राजा जसले गुरु रिन्पोछेलाई ७४६ मा भुटानमा पहिलो पटक आमन्त्रित गरेको मानिन्छ। हालको भवन १४औँ शताब्दीमा टर्टोन दोर्जे लिङ्पाले निर्माण गरेको भनिन्छ।
यातायात
जाकार उत्तर-दक्षिण सडक मार्फत पहुँच गरिन्छ जुन लेटरल रोड, भुटानको मुख्य राजमार्गसँग जोड्छ। जाकर पनि बाथपलाथाङ विमानस्थलको ठाउँ हो। यो विमानस्थल रोयल भुटानी सरकारको १० औं पञ्चवर्षीय योजना (२००८) को हिस्सा बनेको थियो। पारो र बाथपलाथाङ बीच पहिलो व्यावसायिक ड्रुकएर उडान २३ डिसेम्बर २०११ मा भयो; नाफा कमाउन असफल भयो।
२६ मार्च आन्दोलन
२६ मार्च आन्दोलन (Movimiento २६ de Marzo) उरुग्वेमा एउटा समाजवादी राजनीतिक दल हो | दल १९७१मा स्थापना गरियो | राउल सेन्दिक दलको नेता हो |
दलले Juventud प्रकाशन गर्छ |
रेशा
रेशा भनेको धागो हो जुन कुनै-कुनै वनस्पति वा जनावरबाट निकालिएको हुन्छ। जस्तै - हामीले पाउने ऊन एउटा यस्तो रेशा हो जुन भेडाबाट प्राप्त गरिन्छ। अर्को उदाहरण हामी लाई आवस्यक पर्ने रेशमलाई पनि लिन सक्छौं जुन एउटा रेशम किराबाट प्राप्त हुन्छ।
रेशा दुई चीजबाट पाउन सकिन्छ। माथि भनेझैं रेशा कुनै वनस्पतिबाट पनि निकालिन सकिन्छ। जस्तै-कपास, जुट, नरिवल आदि हुन्। विभिन्न वनस्पति र जनावरहरूबाट निकालिएको रेशा कपडा,झोला, बोरा, गलैचा आदि बनाउन सकिन्छ।यसबाट डोरी पनि बनाउन सकिन्छ।
रेशाबाट विभिन्न प्रकारका कपडा बनाइन्छ। कपडा पनि विभिन्न कुराबाट उपलब्ध हुन्छ।जस्तै -
मिति
मिती समय बताउने एक माध्यम हो। यो महिना, वर्ष, गते, वार आदी समावेस गरेर जन्म, मृत्यु, आदी कुनै पनि कार्यहरूको अभिलेख राख्ने माध्यम पनि हो। मितीको प्रयोग पौराणीक कालदेखी नै हुँदै आएको अनुमान गरिन्छ। पौराणीक कालका विद्वानहरूले तिथी र पक्षलाई आधार बनाएर अभिलेख राख्ने गरेको पाइन्छ। प्रत्यक सरकारी, गैर सरकारी, कार्यालय लगायत सबैले कार्य अभिलेख राख्नकोलागी मितीको प्रयोग गर्छन्। आज अङ्ग्रेजी मिती अनुसार 2023 साल September महिनाको 1 तारिख भयो भने आज Friday बार भयो। यसलाई मितीमा लेख्दा अथवा आजको अभिलेख राख्नु परेमा यसरी 1/September/2023/Friday लेखिन्छ। त्यस पछि आजको मितीमा भए गरेका कार्यहरूको अभिलेख राखिन्छ।
फुस्रो टिकटिके
फुस्रो टिकटिके नेपालमा पाइने एक प्रकारको चराको नाम हो । यसलाई अङ्ग्रेजीमा ग्रे वाग्टेल (Grey Wagtail) भनिन्छ ।
सर्कीदेउ
नेपालको मध्यपश्चिमाञ्चल विकास क्षेत्र, कर्णाली अञ्चलको हुम्ला जिल्लामा अवस्थित गाउँ विकास समिति हो।
वांगेमरोट
वांगेमरोट प्युठान जिल्लामा अवस्थित एक गाउँ विकास समिति हो।
सतुंगल
सतुंगल बागमती अञ्चलको एक गाँउ विकास समिति हो।
धुनिवेशी क्याम्पस
धुनिवेशी क्याम्पस धादिङ्ग जिल्लाको जीवनपुरमा अवस्थित एक कलेज हो । यसले त्रिभुवन विश्वविद्यालयसँग सम्बन्धन लिएको छ ।
लियोनार्दो दा भिन्ची
लियोनार्दो दा भिन्ची (अप्रिल १५, १४५२ - मे २, १५१९) इटालीको फ्लोरेन्समा जन्मेका थिए। उनी इटालियन चित्रकार, मूर्तिकार, निर्माणकर्ता, आविस्कारक र इन्जिनियर थिए।
लियोनार्दोका सबैभन्दा प्रमुख चित्रहरूमा अन्तिम रात्रीभोज र मोना लिसा पर्दछन्।
लियोनार्दो दा भिन्चीले एक नयाँ चित्रकला शैली विकाश गरे। त्यतिबेलाका चित्रकारहरूले चित्र बनाउन सामान्यतया सेतो पृष्ठभूमि प्रयोग गर्दथे। तर उनी गाढा रङ्गको पृष्ठभूमि प्रयोग गर्दथे। यसले गर्दा प्रमुख वस्तुमा त्रिआयामी प्रभाव पर्न जान्थ्यो। उनी आफ्ना चित्रहरू गाढा शैलीमा बनाउने कारणले प्रशिद्ध थिए, जसमा धेरै छाँयाहरू हुनेगर्दथ्यो।
लियोनार्दो दा भिन्ची पुनर्जागरण कालका गुरुहरूमध्येका एक थिए। उनी यती हुबहू चित्र बनाउन चाहन्थे कि शरीरले कसरी काम गर्छ भनेर जान्न उनले मानव शरीर चिरेर हेरे।
यो पनि हेर्नुहोस्
पुनर्जागरण कालका यी चित्रकारहरूलाई पनि दा भिन्चीसँग जोडिने गरिन्छ:
तामाङसालिङ राष्ट्रिय जनएकता पार्टी
तामाङसालिङ राष्ट्रिय जनएकता पार्टी नेपालको एक राजनीतिक दल हो। यो पार्टीका वर्तमान अध्यक्ष सिङमान तामाङ हुन् । तामाङसालिङ राष्ट्रिय जनएकता पार्टीको केन्द्रीय कार्यालय ललितपुरको पुल्चोकमा छ । यसले संविधान सभा निर्वाचन २०७० मा भाग लिएको थियो। उक्त निर्वाचनमा यो दलको चुनाव चिन्ह बज्र थियो। तामाङसालिङ राष्ट्रिय जनएकता पार्टीले संविधान सभा निर्वाचन २०७० मा प्रत्यक्ष तर्फ कुल ३६ मत प्राप्त गरेको थियो भने समानुपातिक तर्फ २,३०८ मत प्राप्त गरेको थियो ।
वामपन्थी मुक्ति मोर्चा
वामपन्थी मुक्ति मोर्चा (Frente Izquierda de Liberación) उरुग्वेमा एउटा राजनीतिक दल हो | दल १९६२मा स्थापना गरियो | दोरीन जभिएर इबरा दलको नेता हो |
बर्षादी
वर्षादी वर्षामा पानीबाट बच्नको लागि लगाइने पानी नपस्ने खालको पहिरन हो ।
मोन्टेनेग्रो
मोन्टेनेग्रो ( or ; or ; मोन्टेनेग्रियन: Crna Gora Црна Гора, meaning "Black Mountain") दक्षिण पूर्वी युरोपमा अवस्थित राष्ट्र हो।
भारतीय अन्तरिक्ष विज्ञान एवम् प्राविधिक संस्थान
भारतीय अंतरिक्ष विज्ञान एवं प्राविधिक संस्थान भारतको राज्य केरलको तिरुअनन्तपुरममा अवस्थित एउटा विश्वविद्यालय हो।
भनभने
भनभने गुल्मी जिल्लामा अवस्थित एक गाउँ विकास समिति हो।
नेपालको पश्चिम भेगमा पर्ने भनभने मदाने गाउँपालिकाको एक वडा हो जुन गुल्मी जिल्लामा अवस्थित छ।भनभने एक अत्यन्तै मनोरम गाउँ हो ।जसको पूर्वमा धुर्कोटको रजस्थल र वाग्ला ,दक्षिणमा धुर्कोट कै हाडहाडे र उत्तरमा मदानेको पुर्कोट दह त्यस्तै पश्चिममा प्युठानको सौतामारे पर्दछ।
चैनपुर ३
चैनपुर ३ नेपालको नारायणी अञ्चलको चितवन जिल्लाको एक गाँउ विकास समिति हो। यो ठाउँमा २७८९ वटा घर छन्।
भूगोल
यो ठाउँको अक्षांश र देशान्तर हो । समुद्र सतह भन्दा यो ठाउँ ७०५ मिटर (२३१२ फुट) माथि पर्दछ।
जनसङ्ख्या
नेपालको सन् २००१को जनगणना अनुसार चैनपुर ३को जनसङ्ख्या १४,५११ छ। यस मध्य पुरुष ४८%, र महिला ५२% छन्।
संयुक्त जनमोर्चा
संयुक्त जनमोर्चा नेपालको एक राजनीतिक दल हो। यो पार्टीका वर्तमान अध्यक्ष रमेशकुमार घिमिरे हुन् । संयुक्त जनमोर्चाको केन्द्रीय कार्यालय काठमाडौंको कोटेश्वरमा छ । यसले संविधान सभा निर्वाचन २०७० मा भाग लिएको थियो। उक्त निर्वाचनमा यो दलको चुनाव चिन्ह भरिया थियो। संयुक्त जनमोर्चाले संविधान सभा निर्वाचन २०७० मा प्रत्यक्ष तर्फ कुल १४७ मत प्राप्त गरेको थियो भने समानुपातिक तर्फ २,२२५ मत प्राप्त गरेको थियो ।
श्रीलङ्का माता
"श्रीलङ्का माता" श्रीलङ्काको राष्ट्रिय गान हो। "श्रीलङ्का माता" आनन्द समाराकुनद्वारा रचना गरिएको थियो र मूल रूपमा "नमो नमो माथा" ("सलाम! मातृभूमि") शीर्षक थियो।
"श्रीलङ्का माता" पहिलो पटक ४ फेब्रुअरी १९४९ मा टोरिङ्टन स्क्वायरको स्वतन्त्रता मेमोरियल हलमा राष्ट्रिय दिवस समारोहमा एक आधिकारिक समारोहमा प्रदर्शन गरिएको थियो। १९७८ को दोस्रो गणतन्त्र संविधानमा गानलाई पूर्ण संवैधानिक मान्यता दिइयो।
इतिहास
"श्रीलङ्का माता" को उत्पत्तिको बारेमा फरक-फरक विवरणहरू छन्। भारतीय बङ्गाली कवि रवीन्द्रनाथ ठाकुरबाट प्रेरित/प्रभावित गीतको सङ्गीत र शब्द श्रीलङ्काका सङ्गीतकार आनन्द समाराकुनले लेखेका हुन् भन्ने सबैभन्दा व्यापक धारणा हो। एक अल्पसंख्यकले सुझाव दिन्छ कि ठाकुरले पूर्ण रूपमा गान लेखेका थिए। कसै-कसैले ठाकुरले सङ्गीत लेखेका थिए भने समाराकुनले गीत लेखेका थिए।
नेयोमी (कुस्ती खेलाडी)
ट्रिनिटी फटु (जन्म: ३० नोभेम्बर १९८७) एक अमेरिकी व्यवसायीक महिला कुस्ती खेलाडी तथा नर्तक हुन्। उनी हाल डब्ल्युडब्ल्युईको स्म्याकडाउनमा कार्यरत छिन् जहाँ उनी नेयोमी नामले कुस्ती खेल्ने गर्छिन्। उनले आफ्नो डब्ल्युडब्ल्युई कुस्ती कार्यकाल अन्तर्गत दुईपटक स्म्याकडाउन महिला उपाधि जित्न सफल भएकी थिइन्।
सन् २००९ मा फटुले वर्ल्ड रेस्लिङ इन्टरटेन्मेन्टसँगको (डब्ल्युडब्ल्युई) आवद्ध पत्रमा हस्ताक्षर गरेकी थिइन् जहाँ उनले डब्ल्युडब्ल्युईको विकासशील क्षेत्र फ्लोरिडा च्याम्पियनसिप रेस्लिङमा आवद्ध भएकी थिइन् भने उनले उक्त पदोन्नति अन्तर्गत पहिलो एफसीडब्ल्यू डिभास विजेता बन्न सफल भएकी थिइन्। सन् २०१० मा नेयोमीले एनएक्सटीको तेस्रो संस्करणमा पनि भाग लिएकी थिइन् जहाँ उनी दोस्रो हुन सफल भएकी थिइन्। सन् २०१२ मा उनले डब्ल्युडब्ल्युईको मुख्य कार्यक्षेत्रमा पर्दापण गरेकी थिइन् जहाँ उनले क्यामेरुनसँग सहकार्य गर्दै द फङ्कडाक्टल्स नामक एक टोलीको गठन गरेका थिए। सन् २०१३ जुलाई देखि नेयोमी डब्ल्युडब्ल्युई द्वारा प्रसारण तथा निर्माण गरिने टोटल डिभासका विभिन्न संस्करणहरूमा पनि देखा परेकी छिन्। सन् २०१७ का नेयोमीले डब्ल्युडब्ल्युई स्म्याकडाउन महिला उपाधि जित्न सफल भएकी थिइन् जुन खेल इलिमिनेसन चेम्बरमा आयोजना गरिएको थियो जसले गर्दन उनी स्म्याकडाउन महिला उपाधि जित्न पहिलो अफ्रिकी अमेरिकी महिला कुस्ती खेलाडी बन्न सफल भएकी थिइन्। नोयोमीलाई खुट्टामा चोट लागेका करण उनले स्म्याकडाउन महिला उपाधि छाडेकी थिइन् तर उनले पछि उक्त उपाधि सन् २०१७ मा आयोजित रेसलमेनिया ३३ मा पुनः हासिल गर्न सफल भएकी थिइन् भने उनले पहिलो रेसलमेनिया महिला ब्याटल रोयल पनि जित्न सफल भएकी थिइन्।
विकासशील क्षेत्र (सन् २००९–२०११)
सन् २००९ अगष्ट महिनामा फटुले डब्ल्युडब्ल्युईसँगको आवद्ध पत्रमा हस्ताक्षर गरेकी थिइन् भने तात्कालिक समयमा उनले डब्ल्युडब्ल्युईको विकासशील क्षेत्र फ्लोरिडन च्याम्पियनसिप रेस्लिमा कुस्ती खेल्न सुरु गरेकी थिइन्। सन् २००९ अक्टोबरमा उनले रिङ पर्दापण गरेकी थिइन् जहाँ उनी र एलेक्स राइलीको टोली एक मिश्रित ट्याग टिम खेलमा एजे ली र ब्रेट डिबियासीसँग पराजित भएका थिए। सन् २०१० जुन २० का दिन आयोजित एफसिडब्ल्यूको एक श्रृङ्खलामा नेयोमीले सेरिना डिबलाई हराउँदै पहिलो एफसीडब्ल्यू डिभास विजेता बन्न सफल भएकी थिइन्। सन् २०१० अगष्ट २९ एफसीडब्ल्यूको एक श्रृङ्खलामा उनको सामना क्विन्स अफ एफसीडब्ल्यू एजे लीसँग भएको थियो जहाँ उनीहरू दुवैको उपाधि दाउमा राखिएको थियो तर उक्त खेलमा केही पनि विजेता बन्न असमर्थ रहे। अगष्ट ३१ का दिन आयोजित एनएक्सटीको एक श्रृङ्खलामा नेयोमीले अल-फिमेल पदोन्नति अन्तर्गतको तेस्रो संस्करणमा केली केलीसँगै भाग लिने जानकारी गराएकी थिइन्। ७ सेप्टेम्बर २०१० का दिन नेयोमीले डब्ल्युडब्ल्युईको विकासशील क्षेत्र एनएक्सटीमा केली केलीका साथ पर्दापण गरेकी थिइन् जहाँ केली केली र नेयोमीको सामना रुकी मेक्सिम र अलिसा फक्ससँग भएको थियो जहाँ नेयोमी र केली केलीले खेल आफ्नो पक्षमा ल्याउन सफल भएका थिए। २१ सेप्टेम्बरका दिन आयोजित एनएक्सटीको एक श्रृङ्खलामा उनी, केली केली र जिमी किजको सामना लेला, मिसेल म्याककुल र क्याट्लिनसँग भएको थियो जहाँ नेयोमीको टोलीले जित हासिल गर्न सफल भएका थिए। २६ अक्टोबर २०१० का दिन आयोजित एनएक्सटीको एक श्रृङ्खलामा नेयोमीले एकल खेलमा मेक्सिमलाई पराजित गर्न सफल भएकी थिइन्। २३ जनवरी २०११ का दिन आयोजित एफसीडब्ल्यूको एक श्रृङ्खलामा उनी एजे लिसँग पराजित हुँदै उपाधि गुमाउन पुगेकी थिइन्।
क्यामेरुनसँग सहकार्य र द फङ्कडाक्टल्स (सन् २०१२–२०१४)
सन् २०१२ जनवरी ९ का दिन आयोजित डब्ल्युडब्ल्युई रको एक श्रृङ्खलामा नेयोमीले मुख्य कार्यक्षेत्रमा क्यामेरुनको साथमा पर्दापण गरेकी थिइन् भने पछि नेयोमी र क्यामेरुनले द फङ्कडाक्टल्सको रूपमा कुस्ती खेल्न सुरु गरेका थिए। सन् २०१२ डिसेम्बर १६ का दिन डब्ल्युडब्ल्युई द्वारा सञ्चालन वार्षिक कुस्ती कार्यक्रम टिएलसीको सुरुवाती खेलहरूमा नेयोमीले एक महिला ब्याटल रोयल जित्दै तात्कालिक डिभास विजेता एभ टोरेजको उपाधिका लागि पहिलो दावेदार बनेकी थिइन् तर उक्त कार्यक्रमको अन्तिमका खेलहरूमा नेयोमी इभसँगको खेलमा पराजित भएकी थिइन्। १४ मार्च २०१३ का दिन आयोजित स्म्याकडाउनको एक श्रृङ्खलामा द फङ्कडाक्टल्सलाई नेपथ्यमा द बेला टुइन्सले (निकी र ब्रि बेला) आक्रमण गरेका थिए जसकारण दुई टोलीको बीच द्वन्द्वको सुरुवात भएको थियो। सन् २०१२ मार्च २७ का दिन द फङ्कडाक्टल्स, ब्रोडस क्ले र लर्ड टेनसाईको (टन्स अफ फङ्क) सामना द बेला टुइन्स र टिम रोड्स स्कोलारसँग (कोडी रोड्स र डेमियन स्यान्डो) ८ व्यक्ति ट्याग टिम खेलमा रेसलमेनिया २९ मा दिन आयोजना गरिने जानकारी डब्ल्युडब्ल्युईले गराएको थियो तर रेसलमेनिया २९ मा उनीहरू बीचको खेल आयोजना हुन नसकेपछि उनीहरूको बीचको खेल अर्को दिन डब्ल्युडब्ल्युई रको एक श्रृङ्खलामा आयोजना गरिएको थियो जहाँ द टन्स अफ फङ्क विजेता बन्न सफल भएका थिए। २६ अगष्ट २०१२ मा दिन आयोजित रको एक श्रृङ्खलामा नेटालिया र ब्रि बेला बीचको खेल आयोजना गरिएको थियो जुन खेलमा नेयोमी रिङ छेउ देखा परेकी थिइन्। १५ सेप्टेम्बरमा दिन डब्ल्युडब्ल्युई द्वारा आयोजित नाइट अफ च्याम्पियन्स वार्षिक कार्यक्रममा एजे लीको डिभास उपाधिका लागि नेटालिया, नेयोमी र ब्रि बेला रिङमा उत्रिएका थिए तर उक्त खेल लीले आफ्नो पक्षमा पार्दै डिभास उपाधि आफूसँगै कायम राखेकी थिइन्। टोटल डिभासमा आवद्ध रहेका महिला कुस्ती खेलाडीहरूले एजे लि, अलिसा फक्स, अक्साना, क्याटलिन, रोजा मिन्डेज, टमिना स्नुका र समर रेलाई परम्परागत सरभाइभर सिरिज खेलमा पराजित गर्न सफल भएका थिए।
जनवरी २०१४ मा नेयोमीले तात्कालिक डिभास विजेता एजे लिसँग उपाधि रहित खेलहरू खेलेकी थिइन्। ३ फेब्रुअरी २०१४ मा आयोजित रक‍ एक श्रृङ्खलामा नेयोमीको खेल अक्साना विरुद्धको जारी गरिएको थियो भने उक्त खेलमा नेयोमीलाई चोट लागेक‍ थियो। नेयोमी चोट मुक्त हुँदै मार्च १७ का दिन आयोजित डब्ल्युडब्ल्युई रको एक श्रृङ्खलामा पुनः फर्किएकी थिइन् जहाँ उनी र क्यामेरुनमो टोलीले टमिना स्नुका र एजे लीको टोलीलाई एक ट्याग टिम खेलाा पराजित गर्न सफल भएका थिए। अप्रिल ६ मा दिन आयोजित रेसलमेनियाको ३०औँ श्रृङ्खलामा नेयोमीको खेल तात्कालिक डिभास विजेता एजे लीसँग उनक‍ उपाधिका लागि भएको थियो तर उक्त खेलमा नेयोमी लिसँग पराजित भएकी थिइन्। १७ जुन २०१४ का दिन आयोजित मेन इभेन्टको एक खेलमा उनले नयाँ डिभास विजेता पेइजलाई उपाधि रहित खेलमा पराजित गर्न सफल भएकी थिइन् जसकारण उनले मनी इन द बेङ्कमा पेइजको डिभास उपाधिका लागि खेल खेल्ने मौका प्राप्त गरेकी थिइन् तर उक्त कार्यक्रममा भने उनी पेइजसँग पराजित भएकी थिइन्। जुलाई ७ का दिन आयोजित रको एक श्रृङ्खलामा क्यामेरुन र नेयोमी एजे लि र पेइजसँगको एक ट्याग टिम खेलमा पराजित भएका थिए जसकारण नेयोमी र क्यामेरुनको बीच विवाद भएको थियो र उनीहरू टोलीबाट छुट्टिएका थिए। द फङ्कडाक्टल्स टोलीबाट छुट्टिसकेपछि नेयोमी र क्यामेरुनले एक अर्का खेलमा हस्तक्षेप गर्न सुरु गरेका थिए जसकारण उनीहरूको बीचको खेल ब्याटलग्राउन्डमा आयोजना गरिएको थियो जहाँ क्यामेरुनले नेयोमीलाई पराजित गरेकी थिइन्।
महिला कुस्तीमा क्रान्ति (सन् २०१४–२०१६)
सन् २०१४ डिसेम्बरदेखि नेयोमी द उसोको (जिमी र जे उसो) सिराजो र द मिजसँगको द्वन्द्वमा सामेल भएकी थिइन् भने तात्कालिक समयमा जिमी उसोको नेयोमीसँग प्रेम सम्बन्ध रहेको थियो।  द उसो र सिरारो र मिजको द्वन्द्व चलिरहेका बेला द मिजले नेयोमीलाई उनको साङ्गीतिक कार्यकालमा सहयोग गर्ने बताएका थिए। १६ डिसेम्बर २०१४ का दिन आयोजित सुपर स्म्याकडाउनको एक श्रृङ्खलामा नेयोमीको सामना तात्कालिक डिभास विजेता निकी बेलासँग भएको थियो भने उक्त खेलमा द मिज रिङको छेउमा रहेका कारण जिमी उसोले द मिज माथि रिस पोख्नका लागि खेलमा हस्तक्षेप गरेका थिए जसको फाइदा उठाउँदै बेलाले नेयोमीलाई हराएकी थिइन्। २९ डिसेम्बर २०१४ का दिन आयोजित डब्ल्युडब्ल्युई रक एक श्रृङ्खलामा द उसोले द मिज र डेमियन स्यान्डोलाई हराउँदै उनीहरूको दोस्रो डब्ल्युडब्ल्युई ट्याग टिम उपाधि जित्न सफल भएका थिए भने जितको खुसियाली मनाउन नेयोमी उक्त रात रिङमा देखा परेकी थिइन्।  द उसो र द मिजको द्वन्द्व झन चर्कियो जब अलिसा फक्सले द मिजको टोलीमा आफूलाई आवद्ध गराउँदै नेयोमीलाई नेपथ्यमा आक्रमण गरेकी थिइन् जसकारण द उसो र नेयोमीको सामना द मिज, डेमियन स्यान्डो र अलिसा फक्ससँथ भएको थियो जुन खेलमा द उसोको टोली पराजित भएका थिए। डब्ल्युडब्ल्युई द्वारा आयोजित फास्टलेनमा नेयोमी उसोको विरुद्ध द मिज र डेमियन स्यान्डो बीचको ट्याग टिम उपाधिका लागि खेलमा द उसोको पक्षमा रिङ छेउमा देखा परेकी थिइन् तर उक्त खेलमा नेटालियाले अवरोध पुर्‍याएपछि द उसोले उनीहरूको ट्याग टिम उपाधि गुमाउन पुगेका थिए। उक्त खेलको अर्को रात आयोजित डब्ल्युडब्ल्युई रको एक श्रृङ्खलामा द उसो पुनः उनीहरू ट्याग टिम उपाधिका लागि द मिज र स्यान्डोको विरुद्धमा उत्रिएका थिए तर उक्त खेलमा पनि नेटालियाले अवरोध पुर्‍याएपछि द उसो पराजित भएका थिए। २६ फेब्रुअरी २०१५ का दिन आयोजित डब्ल्युडब्ल्युई स्म्याकडाउनको एक श्रृङ्खलामा नेयोमी नेटालिया विरुद्धको एकल खेलमा पराजित भएकी थिइन्। २९ मार्च २०१५ मा दिन आयोजित रेसलोनियाको ३१औँ श्रृङ्खलाको सुरुवात खेलहरूमा द उसोको सामना टाइसन किड र सिजारोको विरुद्ध ट्याग टिम उपाधिका लागि भएको थियो जुन खेलको रिङ छेउमा नेयोमी देखा परेकी थिइन् तर उक्त खेल द उसोले गुमाउन पुगेका थिए। मार्च ३० र अप्रिल ६ का दिन आयोजित डब्ल्युडब्ल्युई रको एक श्रृङ्खलामा नेयोमीले तात्कालिक डिभास विजेता निकी बेलालाई हराउन सफल भएकी थिइन्।
अप्रिल १३ का दिन आयोजित रको एक श्रृङ्खलामा नेयोमी डिभास उपाधिका लागि पहिलो दावेदार बन्न महिला ब्याटल रोयलमा भाग लिएकी थिइन्। उक्त खेल पश्चात् नेयोमीले ब्याटल रोयलबाट उनलाई निस्कासन गराउन पेइजलाई आक्रमण गरेकी थिइन्। नेयोमीको आक्रमणका कारण पेइज घाइते भएको जानकारी पछि डब्ल्युडब्ल्युई सामाजिक सञ्जाल मार्फत सार्वजनिक गरेको थियो जसकारण आउँदो एक्सट्रिम रुलमा नेयोमीको खेल निकी बेलासँग उनको डिभास उपाधिका लागि जारी गरिएको थियो भने उक्त कार्यक्रममा नेयोमी डिभास उपाधि जित्न असमर्थ रहिन्। सन् २०१५ को मे महिनामा नेयोमीले भर्खरै फर्किएकी टमिनासँग सहकार्य गर्दै एक टोलीको गठन गरेकी थिइन्। उनीहरूको टोलीको सामना पछि पेब्याकमा द बेला टुइन्ससँग एक ट्याग टिम खेलमा भएको थियो जहाँ नेयोमी र टमिनाले जित हासिल गर्न सफल भएका थिए। मे १८ का दिन आयोजित डब्ल्युडब्ल्युई रको एक श्रृङ्खलामा नेयोमी निकी बेलाको डिभास उपाधिका लागि पुनः मैदान उत्रिएकी थिइन् तर उक्त खेलमा पनि उनी पराजित भएकी थिइन्। पेइजी पछि चोट मुक्त हुँदै फर्किएपछि नेयोमी, पेइज र निकी बेलाको खेल इलिमिनेसन चेम्बरमा डिभास उपाधिका लागि जारी गरिएको थियो तर उक्त खेल पनि बेला विजेता बनेकी थिइन्। जुलाई १३ का दिन आयोजित डब्ल्युडब्ल्युई रको एक श्रृङ्खलामा डिभास विभागलाई तात्कालिक डिभास विजेता र उनको टोली टिम बेलाले सबैमाथि दमन गर्दै महिला क्रान्तिको सुरुवात गरेका थिए जसको फलस्वरूप लिञ्च र सार्लेटले पेइजसँग साझेदारी गर्दै एक टोली गठन गर्दै टिम बेला (निकी बेला, ब्रि बेला र अलिसा फक्स)सँग द्वन्द्वको सुरुवात गरेका थिए भने सासा बेङ्क्सले नेयोमी र टमिनासँग साझेदारी गर्दै अर्को टोली गठन गरेका थिए जसलाई उनहरूले टिम ब्याड नाम राखेका थिए।  उक्त तीन टोलीको द्वन्द्व त्यहीँबाट सुरुवात भएको थियो। पेज, लिञ्च र सार्लेटको जेडीले अन्ततः उनीहरूको टोलीको नाम पिसिबी राख्दै नयाँ रूपमा देखा पर्न सुरु गरेका थिए।      नेयोमीले १९ जुलाई २०१५ मा आयोजित ब्याटलग्राउण्ड पे-पर-भ्युमा खेल खेलेकी थिइन् जहाँ उनले ट्रिपल थ्रेट खेलमा ब्रि बेला र सासा बेङ्क्सलाई हराउन सफल भएकी थिइन्।  उक्त तीन टोलीको सामना अन्ततः समरस्ल्याममा आयोजना गरिएको थियो र उक्त खेलमा पिसिबीले दुई टोलीलाई हराउँन सफल भएका थिए।    रेसलमेनिया ३२ का दिन नेयोमी र टमिना लाना, एमा र समर रेसँग साझेदार गर्दै ब्रि बेला, पेइज, फक्स, इभा मेरी र नेटालियालाई पराजित गर्न सफल भएका थिए।
स्म्याकडाउन महिला विजेता (सन् २०१६–२०१७)
नेयोमी चोट मुक्त हुँदै सन् २०१६ मा पुनः डब्ल्युडब्ल्युईमा फर्किएकी थिइन् भने १९ जुलाई २०१६ का दिन आयोजित डब्ल्युडब्ल्युई ड्राफ्टमा उनी स्म्याकडाउनमा सरुवा भएकी थिइन्। २६ जुलाई २०१६ का दिन डब्ल्युडब्ल्युई स्म्याकडाउनको एक श्रृङ्खलामा नेयोमीले उक्त पदोन्नति अन्तर्गत पहिलो उपस्थिति जनाएकी थिइन्। १६ अगष्ट २०१६ का दिन आयोजित स्म्याकडाउनको एक श्रृङ्खलामा उनी नयाँ शैलीमा रिङ प्रवेश गर्न सुरु गरेकी थिइन् जसकारण उनी दर्शक माझ लोकप्रिय बन्न पुगेकी थिइन्। २१ अगष्ट २०१६ का दिन डब्ल्युडब्ल्युई द्वारा आयोजित समरस्ल्यामको एक श्रृङ्खलामा नेयोमी, बेकी लिञ्च र कार्मेलाको सामना नेटालिया, अलेक्सा ब्लिस र निकी बेलाको विरुद्धमा छ महिला ट्याग टिम खेलमा भएको थियो जहाँ नेयोमीको टोली बेला, ब्लिस र कार्मेलासँग पराजित भएका थिए। ११ सेप्टेम्बर २०१६ का दिन डब्ल्युडब्ल्युई द्वारा आयोजित छ महिला विरुद्धको खेल डब्ल्युडब्ल्युईको वार्षिक कार्यक्रम ब्याकलासमा पहिलो स्म्याकडाउन महिला उपाधिका लागि आयोजना गरिएको थियो जुन खेलमा उनलाई नेटालियाले खेलबाट निस्कासन गरेकी थिइन्। नो मर्सी पे पर भ्युमा ब्लिसको सामना लिञ्चसँग जारी गरिएको थियो तर लिञ्चलाई चोट लागेका कारण ब्लिसको विरुद्धमा नेयोमी मैदान उत्रिएकी थिइन् जुन खेलमा नेयोमी विजेता बन्न सफल भएकी थिइन्।  २० नोभेम्बर २०१६ का दिन आयोजित परम्परागत सरभाइभर सिरिजान टोली स्म्याकडाउनको सामना टोली रसँग भएको थियो जुन खेलमा टोली स्म्याकडाउन पराजित भएको थियो।
दुई महिना पछिको निष्क्रियता पश्चात् नेयोमी २४ जनवरी २०१७ का दिन स्म्याकडाउनको एक श्रृङ्खलामा पुन फर्किएकी थिइन् भने उनले ब्लिससँगको द्वन्द्वको सुरुवात गरेकी थिइन्। १२ फेब्रुअरी २०१७ का दिन नेयोमीको सामना इलिमिनेसन चेम्बरमा अलेक्सा ब्लिसका विरुद्धमा स्म्याकडाउन महिला उपाधिका लागि जारी गरिएको थियो जहाँ उनले ब्लिसलाई हराउँदै पहिलोपटक स्म्याकडाउन महिला उपाधि हासिल गर्न सफल भएकी जसकारण उनी डब्ल्युडब्ल्युई महिला उपाधि जित्ने पहिलो अफ्रिकी अमेरिकी महिला कुस्ती खेलाडी बन्न सफल भएकी थिइन्।  उक्त उपाधि हात पारेको अर्को दिन उनलाई त्यहि पहिलाको खेलमा चोट लागेका कारण उनले उपाधि त्यागेकी थिइन्।     २ अप्रिल २०१७ का दिन नेयोमी डब्ल्युडब्ल्युई द्वारा आयोजित रेसलमेनिया ३३ मा पुनः रिङमा फर्किएकी थिइन् जहाँ उनले ६ महिला एकल खेलमा जित हासिल गर्दै दोस्रोपटक स्म्याकडाउन महिला उपाधि जित्न सफल भएकी थिइन्।  नेयोमीले पछि उनको महिला उपाधि समरस्ल्याममा नेटालिया विरुद्धको खेलमा गुमाएकी थिइन्।
विभिन्न घटनावली (सन् २०१८–हाल)
सन् २०१८ जनवरी २८ का दिन आयोजित पहिलो महिला रोयल रम्बलमा नेयोमीले भाग लिएकी थिइन् जहाँ उनी २०औँ सङ्ख्यामा रिङ प्रवेश गरेकी थिइन् तर उक्त खेलबाट उनलाई नाया ज्याक्सले खेलबाट निस्कासन गराएकी थिइन्। रेसलमेनियाको ३४औँ श्रृङ्खलामा उनी पहिलो महिला रेसलमेनिया ब्याटल रोयलमा भाग लिएकी थिइन् जहाँ नेयोमीले बेइलीलाई अन्तिममा निस्कासन गराउँदै पहिलो रेसलमेनिया ब्याटल रोयल जित्न सफल भएकी थिइन्। जुन महिनामा नेयोमी उनको कुस्ती कार्यकालको पहिलो महिला मनी इन द बेङ्कमा भाग लिएकी थिइन्। सेप्टेम्बर महिनामा नेयोमीले असुकासँग सहकार्य गर्दै द आइकोनिक्सको (बिली के र पिटन रोइस) विरुद्धमा द्वन्द्वको सुरुवात गरेकी थिइन्। ६ अक्टोबर का दिन आयोजित डब्ल्युडब्ल्युई सुपर सो डाउनमा द अइकोनिक्सले नेयोमी र आस्कालाई पराजित गरेका थिए।  उक्त खेलको तीन हप्ता पश्चात् आयोजित पहिलो सबै महिला इभोलुसनमा नेयोमीले महिला ब्याटल रोयलमा भाग लिएकी थिइन् जुन खेल ज्याक्सले जितेकी थिइन्।
साम रैन्सिको पार्टी
साम रैन्सिको पार्टी (Pak Sam Rainsy) क्याम्बोडियामा एउटा राजनीतिक दल हो | २००३ संसदीय निर्वाचनमा दलले ११२९१७१ मतहरू (२१.९%, २४ क्षेत्रहरू) पायो |
सोह्र श्राद्ध
चन्द्रमान-अनुसार आश्विन कृष्ण पक्षलाई पितृपक्ष वा सामान्य बोलीचालीको भाषामा सोह्र श्राद्ध भनिन्छ। एक पक्षमा १५ तिथि हुने भए पनि भाद्र शुक्लपूर्णिमादेखि आश्विन औँसी(जमरे औंसी)सम्मका १६ तिथिमा श्राद्ध गरिने भएकाले यस समयमा गरिने श्राद्धलाई सोह्र श्राद्ध भनिएको हो। कसैकसैले सोह्र दिनको गणना गर्दा आश्व्वीन कृष्णपक्ष प्रतिपदादेखि आश्विन शुक्ल प्रतिपदा मातामह श्राद्धसम्मका सोह्र दिनलाई लिने गर्दछन्। यसलाई पार्वण श्राद्ध पनि भनिन्छ। आश्विन कृष्णपक्षमा गर्नुपर्ने श्राद्धको महिमा विभिन्न पौराणिक ग्रन्थमा समेत बताइएको छ । आश्विन महिनाको कृष्ण पक्ष पितृहरूलाई तृप्त तुल्याउने समय हो, त्यसैले यसलाई पितृपक्ष भन्दछन्। एक पक्षमा १५ दिन हुन्छ तर यतिबेला गरिने श्राद्धलाई किन सोह्र श्राद्ध भनिएको भन्ने जिज्ञासा उठन सक्छ। खासगरी आश्विन कृष्ण प्रतिपदा तिथिदेखि औंसीसम्म १५ दिन र भाद्र शुक्ल पूणिर्माको एक तिथि जोडेर जम्मा सोह्र दिनको समयलाई सोह्रश्राद्ध भनिएको हो। कतै असोज शुक्ल प्रतिपदा तिथिमा गरिने मातामह श्राद्धको दिनलाई समेत गणना गरिएको पनि भेटिन्छ।पन्ध्र दिनको यस पक्षमा मानिस आफ्ना पितृहरूलाई प्रतिदिन जल तर्पण गर्दछन् र तिनको मृत्युतिथि समातेर श्राद्ध गर्दछन्। केही मानिस, जसलाई आफ्ना परिजनहरूको मृत्युतिथि थाहा हुँदैन, तिनको समस्यालाई ध्यानमा राखी पितृपक्षका त्यस्ता केही विशेष तिथिहरू निर्धारित गरिएको छ जुन दिन श्राद्ध गर्नाले हाम्रा समस्त पितृजनहरूको आत्मालाई शान्ति प्राप्त हुन्छ। यी प्रमुख तिथिहरू यस प्रकार छन्-
प्रमुख तिथिहरू
पर्व अर्थात औंसीमा गरिने श्राद्धलाई पार्वण श्राद्ध भनिछ । वैदिक परम्पराअनुसार प्रत्येक महिनामा पर्ने औंसी तिथिमा पितृहरूको श्राद्ध गर्नुपर्ने नीति उल्लेख छ। यथार्थमा यहि औंसी तिथिमा गर्नु पर्ने श्राद्धलाई पार्वण श्राद्ध भनिन्छ। तर समय व्यस्तता र ब्यवहार नमिल्ने हुनाले र विविध कारणले गर्न नसकेका कारण समग्रमा असोज महिनामा प्रतिपदादेखि औंसीसम्मका पन्ध्र र पूणिर्माको एकदिनलाई गरी सोह्र तिथिमा श्राद्ध गरेमा पार्वण श्राद्ध नै मानिने शास्त्रमा उल्लेख छ। शुक्ल वा कृष्ण जुनै तिथिमा बितेका भएपनि तिनैको तिथिलाई आधार मानेर प्रतिपदादेखि औंसीसम्मका पन्ध्र दिनमा पार्वण श्राद्ध गरिन्छ। पूणिर्मा तिथिमा गर्नुपर्ने श्राद्ध पनि औंशीमा गर्ने परम्परा छ। औंसीमा गरिने श्राद्धको स्वरूप भएकाले यसलाई पार्वण श्राद्ध पनि भनिन्छ। प्रतिपदादेखि औंसीसम्मका पन्ध्र र पूणिर्माको एकदिनलाई गरी सोह्र तिथि मानिएकोले यसमा गरिने श्राद्धलाई सोह्र श्राद्ध पनि भनिन्छ।
पितृपक्षमा श्राद्ध गर्ने व्यक्तिले कपाल, नङ् आदि काटेर सफा शुद्ध भई नित्य स्नान गरी पितृपक्षभरि नै सात्विक भोजन गर्ने गर्दछन्। यसैगरी यस अवधिभर कुनै देवस्थल दर्शन गर्न नजाने परम्परा रहेको छ। पितृपक्षमा प्रतिपदादेखि औसीभित्र आफ्ना पितृकुलका तीन पुस्ताभित्रकै पुण्य तिथिमा महालय श्राद्ध गर्नुपर्ने हो तर यस पक्षको चतुर्दशी तिथि र संयोगवंश मघा नक्षत्र परेमा श्राद्ध नगर्नु भन्ने शास्त्रीय वचन पाइन्छ। एकोद्दिष्ट श्राद्धमा निश्चत तिथिमै श्राद्ध गर्नेुपर्ने भए पनि यस पक्षको चतुर्दशीलाई भने अकाल गतिले मरेको -शास्त्र, अस्त्रद्वारा झुण्डिएर डुबेर आदि ) व्यक्तिको मात्र श्राद्ध गर्ने परम्परा छ। पार्वण श्राद्ध अपराहृनमा गर्नु भन्ने शास्त्रहरूको भनाइ छ।
विधि
यस श्राद्धमा चार जना ब्राह्मण चाहिने भएकोले ब्राह्मणको प्रतीक स्वरूप कुशको ब्राह्मण थापिएको हो पहिले, पहिले पार्वण श्राद्ध गर्दा चार जना नै ब्राह्मण अगाडि राखेर पूजा गर्ने परम्परा रहेको र यो परम्परा लोप हुँदै गएर श्राद्ध मण्डपमा कुशको ब्राह्मण राखिएको हो। दुवै पट्टी दुई/दुई ब्राह्मणलाई क्रमशः विश्वदेव र पितृब्राहृमण भनिन्छ। अन्य श्राद्धको विधि जस्तै सुरूमा देव-मनुष्य-दिव्यपितृ र स्वपितृलाई तर्पण दिइएपछि पार्वण श्राद्ध सुरू हुन्छ। यसपछि प्रत्येक ब्राह्मणलाई निमन्त्रण गरिन्छ ( पहिले पहिले अघिल्लै दिनमा गरिन्थ्यो) ब्राहृमण निमन्त्रणपछि भूस्वामीलाई अन्नदान गरिसकेपछि चारै जना ब्राहृमणलाई विधिपूर्वक सिधादान गरिन्छ। यसपछि विकटदान गरी पिण्ड दानका लागि वेदी बनाएर पूजा गरिन्छ। प्रत्येक पितृलाई पिण्ड दिनुअघि पिण्डासन दिई पितृको नाम लिएर विधिपूर्वक पिण्डदान गरिन्छ। सोह्रश्राद्धमा पितृकुल मातृकुलका तीन- तीन पुस्ता, सासू ससुरा र गुरुसमेतलाई ससम्मान श्रद्धा गरिन्छ।
पार्वण श्राद्ध आफ्नै घरमा बसेर वा आफ्नो नभए पवित्र तीर्थस्थल, गङ्गाको तिरमा गएर पनि गर्ने चलन छ तर घरमै भए पनि श्राद्ध गर्दा भूमि मै गर्नुपर्ने नियम छ। श्राद्धको समयको कुरा गर्ने हो भने पार्वण श्राद्ध अपराह्नमा गर्नु भन्ने शास्त्रहरूको भनाइ छ।
पितृपक्षमा मांसाहारीहरू पनि शुद्ध शाकाहारी भोजनमा रहेर आफ्ना पितृहरूलाई फलफूल, दूध, नैवेद्य आदिले पूजा गर्दछन्। साथै ज्वाइँ, भानिज, नाति नातिना र ब्राहृमण वर्गलाई भोजन गराई दक्षिणा दिन्छन्। हिन्दुधर्ममा नै आस्था राख्ने कुनै जाति विशेषले भने श्राद्धमा पनि रक्सी, मासु चढाउने गरेको पाइन्छ। यो लोकपरम्परा हो।
श्राद्धमा के गर्ने के नगर्ने
ऊँ क्रीं क्लीं ऐं सर्वपितृभ्यो स्वात्म सिद्धये ऊँ फट् । ऊँ सर्व पितृ प्रं प्रसन्नो भव ऊँ । ऊँ पितृभ्यः स्वधायिभ्यः स्वधानमः पितामहेभ्य स्वधायिभ्यः स्वधा नमः । प्रपितामहेभ्य स्वधायिभ्य स्वधा नमः अक्षन्न पितरो मीमदन्त पितरोतीतृपन्त पितरः पितरः शुन्दध्वम् । ऊँ पितृभ्यो नमः पितराय नमः ।।
पद्म पुराण तथा मनुस्मृतिका अनुसार श्राद्ध देखाउनका लागि गर्ने होइन, गुप्त रूपमा गर्नुपर्छ । धनी छ भने पनि श्राद्धमा धेरै खर्च र देखावटी नगर्नु अनि भोजनको माध्यमबाट मित्रता र सामाजिक तथा व्यापारिक सम्बन्ध स्थापित नगर्नु । श्राद्धको दिन घरमा दही नमथ्नु । श्राद्धकै दिन कपाल नकाट्नु । अघिल्लो दिन मुण्डन नगर्नु । महाभारतका अनुसार भन्टा, गाजर, मुसुरोको दाल, रहर, लौका, हिङ, प्याज, लसुन, बीरे नून, जामुन, सुपारी, सर्स्यौं र चनाको प्रयोग निषिद्ध छ । पितृपक्षमा कुनै पनि मांगलिक तथा शुभ काम गर्न वर्जित छ । यतिखेर कुँवा निर्माण, देव प्रतिष्ठा वा कुनै प्रयोजनका लागि व्रत, उत्सव, उद्यापन र वधू प्रवेश लगायतका कार्य गर्नु हुँदैन । घरमा रंग लगाउन, नयाँ कपडा किन्न, घर, विवाह र विवाहको कुरा झिक्न वर्जित छ । भूमि पूजन, इनार पूजा, संन्यास ग्रहण, व्यापारको श्रीगणेश आदि श्राद्धपक्षमा गर्नु हुँदैन ।
पहिलेपहिले सोह्रश्राद्धका सोह्रै दिन श्राद्ध गर्ने प्रचलन थियो । तर अहिले सोह्रश्राद्धको कुनै एउटा दिन श्राद्ध गर्ने र बाँकी दिनहरूमा अन्य श्राद्धमा एकछाकीका दिन बारे सरह चोखोनीतो गरेर बस्ने गरिन्छ । सोह्रश्राद्ध व्यक्ति विशेषको श्राद्ध होइन, यो सबै मृतपितृहरूको साझा श्राद्ध हो । त्यसैले यसलाई एेच्छिक रूपमा जुन तिथिका दिन सहज पर्छ, त्यसै दिन श्राद्ध गर्न सकिने श्राद्ध भन्दा अत्युक्ति हुँदैन । तर सामान्यतया व्यक्तिले स्वत्व खोज्ने प्रवृत्ति भएकाले आफ्ना मृतपितृको तिथि समाती श्राद्ध गर्ने परिपाटी प्रचलनमा छ । तर स्वेच्छाले तिथि रोज्नुको अर्थ यस पटक एउटा र अर्को पटक अर्को तिथि रोज्नु हुँदैन । सुरुमा जुन तिथि समात्यो जुठो, सूतक वा छोइछिटोले बाधा नपारे त्यही तिथिमा वर्षैपिच्छे श्राद्ध गर्नुपर्छ । आमरूपमा नेपाली परिवेशमा सोह्रश्राद्ध गर्दा पिता (बाबु), पितामह (बाजे) वा प्रपितामह (बराजु) मध्ये कुनै एक जनाको तिथि समाती वर्षेनी उक्त दिन श्राद्ध गर्नु राम्रो हुन्छ । तर जसलाई आफ्ना परिजनहरूको मृत्युतिथि थाहा हुँदैन, तिनीहरूले पनि यस पक्षको पञ्चमी, अष्टमी, द्वादशी वा अमावस्या तिथिका दिन श्राद्ध गर्ने चलन छ ।
पितृपक्ष सूर्य दक्षिणायन भएको वेलामा पर्दछ । शास्त्रबमोजिम सूर्यले यस समयमा सन्ततिले श्राद्ध गरी तृप्त भएका पितृहरूको आत्मालाई मुक्तिको मार्ग प्रशस्त गर्ने गर्दछन् । भनिन्छ, त्यसैले पनि पितृहरू आफू दिवङ्गत भएको तिथिका दिन आफ्ना सन्तति (छोरा, नाति, पनाति) हरूबाट आफ्नो उद्धारको आकाङ्क्षा राखी पिण्ड र तर्पणको आशा गर्दछन् । त्यसैले प्रत्येक सन्ततिले आफ्ना दिवङ्गत भएका मृत पितृहरूलाई उद्देश्य गरी श्राद्धादि कर्म गर्ने गर्दछन् । तर यसरी श्राद्ध गर्दा केही नियमहरूको पालना गर्नु पर्दछ । पितृपक्षमा गरिने श्राद्ध दिनको तेस्रो पहरमा गर्ने गर्नु पर्दछ । तर एकोद्दिष्ट श्राद्ध (मरेको वार्षिक तिथिका दिन गरिने) श्राद्धमा दिनको दोस्रो पहरलाई लिने गरिन्छ । एकोद्दिष्ट श्राद्ध मध्याह्न कालमा, पार्वण श्राद्ध अपराह्नमा र आभ्युदयिकश्राद्ध प्रातःकालमा गर्ने विधान छ । प्रत्येक गृहस्थीले नियमित श्राद्ध सम्भव भएसम्म घरैमा गर्नु पर्दछ । अरूको स्वामित्व भएको घर वा जमिनमा बसेर श्राद्ध गर्दा पितृहरू खुसी हुँदैनन् भन्ने मान्यता छ । तर बन्धुबान्धव र सगोत्रीको स्वामित्व भएको घर वा कोठाचोटामा श्राद्ध गर्दा फरक पर्दैन । अर्काको घर वा डेरामा श्राद्ध गर्दा पितृ अप्रसन्न हुनेमात्र होइन, तिनको शक्ति र सामर्थ्यमा पनि कमी आउँछ भन्ने शास्त्रीय मान्यता रहेको छ । त्यसैले खासगरी सहरी क्षेत्रमा अरूको स्वामित्वको घरमा डेरा गरी बस्ने श्राद्धकर्ताले श्राद्ध र तर्पणादि कार्य सकेसम्म नजिकको तीर्थक्षेत्र वा मन्दिरमा गई गर्नु उपयुक्त हुन्छ । मन्दिर वा तीर्थक्षेत्र पनि नजिकै छैन भने भुइँमा आँगनमा बनाइएको तुलसीको मठ छ भने गृहमालिकको स्वीकृति लिई त्यहाँ श्राद्ध गरेमा दोष लाग्दैन । त्यस्तै कुनै कामना विशेषले गरिने श्राद्ध तोकिएको ठाउँमा गर्नु पर्दछ । कूर्मपुराणमा पुत्रले पितृमुक्तिको कामनाका साथमा विभिन्न तीर्थस्थलमा गई श्राद्ध गर्नु वाञ्छनीय छ भनी उल्लेख गरेको छ :- गङ्गायामक्षयं श्राद्धं प्रयागेऽमरकण्टके । गायन्ति पितरो गाथां कीर्तयन्ति मनीषिणः ॥एष्टव्या बहवः पुत्राः शीलवन्तो गुणान्विताः । तेषां तु समवेतानां यद्येकोऽपि गायां व्रजेत् ॥गयां प्राप्यानुषङ्गेण यदि श्राद्धं समाचरेत् । तारिताः पितरस्तेन स याति परमां गतिम् ॥वराहपर्वते चैव गङ्गायां वै विशेषतः । वाराणस्यां विशेषेण यत्र देवः स्वयं हरः ॥गङ्गाद्वारे प्रभासे च बिल्वके नीलपर्वते । कुरुक्षेत्रे च कुब्जाम्रे भृगुतुङ्गे महालये ॥केदारे फल्गुतीर्थे च नैमिषारण्य एव च । सरस्वत्यां विशेषेण पुष्करेषु विशेषतः ॥नर्मदायां कुशावर्ते श्रीशैले भद्रकर्णके । वेत्रावत्यां विपाशायां गोदावर्यां विशेषतः ॥एवमादिषु चान्येषु तीर्थेषु पुलिनेषु च । नदीनां चैव तीरेषु तुष्यन्ति पितरः सदा ॥कूर्मपुराण
श्राद्धमा रातो रङको कुनै पनि वस्तुको प्रयोग निषेध गरिएको छ । यसमा तुलसी, भृ्ङ्गराज, सयपत्री, अगस्त्यपुष्प आदि पुष्पहरू ग्राह्य मानिन्छन् भने केत्तकी, करवीर, वकुल, कुन्दक र रातो रङका अन्य फूलहरू प्रयोग गर्नु हुँदैन ।
श्राद्ध सकिएपछि बाँडिने पितृप्रसाद आमन्त्रण गरिएका सबैलाई वितरण गर्नु पर्दछ, तर पिण्डमा चढाइएको पितृप्रसाद श्राद्धाधिकार पाएको सपिण्डीभित्रको दाजुभाइ र बन्धुबान्धवले मिलेर ग्रहण गर्नुपर्दछ । उक्त प्रसाद एउटै गोत्रभित्रका सगोत्री दाजुभाइलाई दिए पनि हुन्छ, तर अन्य गोत्रका व्यक्तिहरूले ग्रहण गर्न निषेध गरिएको पाइन्छ । सोह्र श्राद्ध र अन्य श्राद्धको समयमा माथिका नियमलाई पालना नगरेमा मृतपितृहरू रिसाउने र सन्ततिका घरमा अशुभ र अशान्तिले वास गर्ने कुरा शास्त्रमा उल्लेख गरिएको छ । तर विधिवत नियम र निष्ठाका साथमा पितृकर्म गरेमा तिनको सदाशय र आशिर्वादले धेरै फल प्राप्त गर्न सकिन्छ । भनिएको पनि छ :-
आयुः प्रजां धनं विद्यां स्वर्गं मोक्षं सुखानि च । प्रयच्छन्ति तथा राज्यं पितरः श्राद्धतर्पिताः॥
साङला, काठमाडौं
साङला, काठमाडौँ बागमती अञ्चलको एक गाँउ विकास समिति हो।
घिरिङ गाउँपालिका
घिरिङ तनहुँ जिल्लाको दक्षिण-पश्चिम क्षेत्रमा फैलिएको एक गाउँपालिका हो । विसं २०७३ सालमा नेपालको नयाँ प्रादेशिक संरचना कायम गर्दा तनहुँ जिल्लामा गजरकोटका (१-८) वडाहरू, सामुङ भगवतीपुरका (१,३-९) वडाहरू, राम्जाकोटको (वडा नं ९), माझकोटको (वडा नं ६) र घिरिङ सुन्धारा गाउँ विकास समितिहरूलाई समेटेर घिरिङ गाउँपालिका घोषणा गरिएको हो ।
भौगोलिक अवस्थिति
घिरिङ गाउँपालिकामा ५ वडाहरू रहेका छन। घिरिङको कुल क्षेत्रफल १२६ वर्ग किमी छ । यो गाउँपालिकाको पूर्वमा ऋषिङ गाउँपालिका पर्दछ भने पश्चिममा स्याङ्जा जिल्ला र पाल्पा जिल्ला छ । यसको उत्तरी भागमा भिमाद र स्याङ्जा जिल्ला छ भने दक्षिणी क्षेत्रमा नवलपरासी जिल्ला र पाल्पा जिल्ला पर्दछन् ।
पन्जा
पन्जा हातलाई ढाक्नको लागि लगाइने पहिरन हो ।
ट्वान्टी वान पाइलट्स
ट्वान्टी वान पाइलट्स, एक अमेरिकी राज्य कोलम्बस, ओहायोको एक साङ्गीतिक समूह हो। समूहको स्थापना सन् २००९ मा, प्रमुख गायक टाइलर जोसेफको साथ निक थोमस र क्रिस सालिहले गरेका थिए जहाँ दुबैले सन् २०११ मा, यस समूह छोडोका थिए। उनीहरूको प्रस्थान पश्चात्, समूह ड्रम बाधक जोस डनको साथ पुनर्गठित भएको थियो। यस समूह उनीहरूको "स्ट्रेस्ट्ड आउट", "राइड" र "हेथेन्स" लगायतका गीतहरूको लागि परिचित छ। समूहले उनीहरूको गीत "स्ट्रेस्ट्स आउट"को तर्फबाट ५९औँ वार्षिक ग्रामी पुरस्कार समारोहमा, श्रेष्ठले पप जोडी/सामूहिक प्रस्तुति बिधामा पुरस्कार प्राप्त गरेको थियो।
समूहले सन् २०१२ मा, फ्युल्ड बाई रामेन नामक एक रेकर्ड लेबलसँग हस्ताक्षर गर्नु पूर्व, स्वतन्त्र रूपमा दुई गिती सङ्ग्रहहरू जारी गरेको थियो जसमा स्वयम् शीर्षक ट्वान्टी वान पाइलट्स (सन् २००९) र रिजनल एट बेस्ट (सन् २०११) समावेश छ। लेबलमा आबद्ध भएको समूहले सन् २०१३ मा, उनीहरूको पहिलो गिती सङ्ग्रह, "भेसल" जारी गरेको थियो। जोडीले उनीहरूको चौथो गिती सङ्ग्रह, ब्लरीफेस जारी गरेसँगै प्रमुख सफलता हात पार्न सफल भएको थियो जहाँ यसले "स्ट्रेस्ट्ड आउट" र "राइड" लगायतका चर्चित गीतहरू बजारमा ल्याएको थियो।  समूहको यस प्रस्तुति सफल बनेको थियो जहाँ यसले उनीहरूको इतिहासमै पहिलो पटक यसमा समावेश प्रत्येक गीतले अमेरिकाको रेकर्डिङ उद्योग सङ्घबाट कम्तिमा स्वर्ण प्रमाणपत्र प्राप्त गरेको थियो।उनीहरूले पछि, हेथेन्स नामक गीत सार्वजनिक गरेका थिए जसले समूहलाई संयुक्त राज्य अमेरिकामा दुई समवर्ती शीर्ष दस एकलको लागि पहिलो वैकल्पिक पप कलाकारको रूपमा उभ्याएको थियो। जोडीले ५ अक्टोबर २०१८ मा, उनीहरूको पाँचौँ गिती सङ्ग्रह, ट्रेन्च सार्वजनिक गरेका थिए। उनीहरूको चर्चित गीत "स्ट्रेस्ट्ड आउट"ले हालसम्म युट्युबमा दुई अर्ब भन्दा बढी अवलोकन प्राप्त गरिसकेको छ।
सन् २००९–२०११: गठन र स्व शीर्षक गिती सङ्ग्रह
कोलम्बस, ओहायोमा बास्केटबल खेल्ने क्रममा टाइलर जोसेफले उनका भविष्यका सहकर्मी निक थोमसलाई भेटेका थिए। थ‍ोमस पछि, जोसेफले पढेको विद्यालयमा सरेका थिए जहाँ उनीहरू उच्च विद्यालय सम्म सहपाठी र मिल्ने साथी बनेका थिए।
जोसेफको आमाले उनलाई क्रिसमसमा दिएको उपहार, किबोर्ड उनले आफ्नो कोठामा फेला पारेका थिए र उनले सोही मार्फत सङ्गीत सिक्न र बजाउन सुरु गर्दै रेडियोका धुनहरूको नक्कल गर्न थालेका थिए। सन् २००७ मा, जेसेफले उनको एकल गिती सङ्ग्रह, नो फुन इन्टेन्डेड रेकर्ड गरेका थिए जहाँ उनले उक्त कार्य उनको अभिभावकको कोठामा तयार पारेका थिए। थोमसले उनको गिती सङ्ग्रहमा, धेरै गीतहरूमा गितार बजाउँदै योगदान गरेका थिए र उनले जोसेफको गीत "ट्रिज"मा उनीसँग सहकार्य गरेका थिए जुन ट्वान्टी वान पाइलट्सको पहिलो गीत थियो।
ओहायो राज्य विश्वविद्यालयमा, जोसेफले टेक्ससमा जन्मिएका भविष्यका सहकर्मी क्रिस सालिहलाई एक भोज समारोहमा भेटेका थिए। गीतकारको प्रतिभा र रचनात्मक उर्जालाई ध्यान दिएर, सालिहले एक साङ्गीतिक समूहको सुरु गर्न जोसेफसँग सल्लाह लिएका थिए। सलिहले जोसेफले उनको घरमा निर्माण गरेको गीतबाट प्रभावित भएर जोसेफसँगै सङ्गीतमा सहकार्य गर्नेमा सहमत भएका थिए भने उनले नयाँ सङ्गीतका लागि आफ्ना विचारहरू साझा गर्न थालेका थिए। आफ्नो पहिलो प्रदर्शन हुनुभन्दा ठीक अघि, जोसेफले थोमसलाई बेनामी साङ्गीतिक समूहमा बेस बाधकको रूपमा सामेल हुन आमन्त्रित गरेका थिए। सन् २००९ मा, समूह तिनीहरूको आफ्नै घरमा सरेका थिए जहाँ तिनीहरूको पहिलो गिती सङ्ग्रहको अवधारणा बनइएको थियो भने यसलाई उनको अभिभावकको जमिन मुनिको कोठामा रेकर्ड गरिएको थियो।
समूह सुरुमा कोलम्बस क्षेत्र वरपरका क्लब र स्थलहरूमा दर्शकको एक विस्तृत विविधताको लागि प्रदर्शन जारी राखेको थियो। विभिन्न स्थलहरूमा हेभि मेटल, हार्डकोर र विद्युतीय लगायतका विभिन्न विधामा सङ्गीतहरू प्रस्तुत गरेको समूहका सदस्य जोसेफले गीत लेखनको साथ यी भिन्न शैलीहरू समावेश गर्ने तर्फ ध्यान केन्द्रित गरेका थिए। अपरिचित वा बिच्छेद भएका उपस्थितिहरू र प्रवर्द्धकहरूको ध्यान खिच्नका लागि समूहले छुट्टै पोशाक लगाउँदै मञ्चहरूमा प्रदर्शन गर्ने कार्यलाई जारी राखेको थियो।
समूहको नाम आधिकारिक रूपमा ट्वान्टी वान पाइल्ट्स राख्दै समूहले २९ डिसेम्बर २००९ मा, उनीहरूको पहिलो तथा सोही शीर्षक रहेको गिती सङ्ग्रह जारी गर्दै ओहायोको भ्रमणमा निस्किएको थियो। उनीहरूको कार्यक्रमको प्रवर्द्धनका लागि जोसेफकी आमाले ओहायो राज्य विश्वविद्यालयको बाहिर उनीहरूको कार्यक्रमको लागि टिकट बिक्रीमा सहयोग गरेकी थिइन्।
सन् २०१० मा, समूहले जारी गरेका दुईवटा गीतलाई उनीहरूको आधिकारिक साउन्डक्लाउड खातामा हालिएको थियो जसमा उनीहरूले क्रिस्टिना पेरीको "जार अफ हर्ट्स्" को कभर र आन्द्रेआ बोसेयीको "को ते पार्तिरो" नामक गीतको मिश्रित संस्करण जारी गरेको थियो। उनीहरूको पछिल्लो गीतमा, स्थानीय ड्रम बाधक जोस डनको पनि भूमिका महत्त्वपूर्ण रहेको थियो।
जोसेफ, डन र सालिह कोलम्बसको गिर्जाघर फाइभ फोर्टिनमा भएको एक साङ्गीतिक कार्यक्रममा सहभागी भएका थिए।  उनीहरूले समूहको क्लियर नामक गिती सङ्ग्रहमा सङ्ग्रहित जम्मा १४ गीतहरू मध्ये ४ गीतहरूको प्रत्यक्ष प्रस्तुति दिएका थिए   जहाँ उनलेहरूले प्रदर्शनमा, ट्राभिस विट्टेकर र अर्को समूह " न्यु आल्बानी म्युजिक"को सहायता लिएका थिए।
सन् २०११–२०१२: सदस्य परिवर्तन र रिजनल एट बेस्ट
सालिहले अन्यत्र परियोजनाहरूमा ध्यान केन्द्रित गर्नका लागि ८ मे २०११ मा, समूहबाट प्रस्थान गरेका थिए र थोमसले अर्को महिना अर्थात् ३ जुन २०११ मा पढाईमा ध्यान केन्द्रित गर्ने उद्देशका साथ समूह छोडेका थिए। दुवैले समूहको आधिकारिक फेसबुक पृष्ठमा विदाई टिप्पणी सार्वजनिक गरेका थिए। परियोजनाबाट प्रस्थान गर्नु पूर्व, सलिहले गितार सेन्टर नामक एक कम्पनीका सह-कार्यकर्ता र समूहका मित्र जोस डन ( हाउस अफ हिरोजको लागि पूर्व भ्रमण गर्ने ड्रम बाधक) लाई आफ्नो समूहमा आबद्ध हुनका लागि आमन्त्रित गरेका थिए। यस साङ्गीतिक समूहको सम्भाव्यता र जोसेफको सृजनात्मक दृष्टिबाट प्रभावित भएर डनले नेभभिलमा ड्रम बजाउने योजनालाई त्यागेका थिए र थोमसले समूह छोड्नुभन्दा केही हप्ता अघि नै यस परियोजनामा ​​सामेल भएका थिए। दुबै सालिह र थ‍ोमसले उनीहरूको प्रस्थान पछि केही समयको लागि समूहको उत्पादनमा संलग्न भइरहेका थिए। थोमस संक्षिप्त रूपमा उत्तरी क्यारोलिनाको विद्यालयमा हाजिर भएका थिए, तर त्यसको एक वर्ष पछि कोलम्बसमा जोसेफ र डनको घरमा उनी पुन: फर्किँदै उनीहरूको व्यापारलाई व्यवस्थापन गर्न थालेका थिए। थोमस ब्लरिफेसको उत्पादन, बजारमा बिक्री वितरण गर्ने टोलीको अंश बनेका थिए र समूहको भ्रमण चक्रमा सक्रिय रूपमा संलग्न रहिरहेका थिए।
दुई जनाको प्रस्थान पश्चात्, समूहमा मात्र जोफेर र डन रहेका थिए र उनीहरूले पछि, समूहको दोस्रो गिती सङ्ग्रह, रिजनल एट बेस्ट ८ जुलाई २०११ मा, सार्वजनिक गरेका थिए। यस गिती सङ्ग्रह न्यु आल्बानी उच्च विद्यालयको मैदानमा एक नि: शुल्क रूपमा सार्वजनिक गरिएको सीडी कार्यक्रमहरूको साथ सङ्ग्रहित थियो। सालिह र थोमस यस गिती सङ्ग्रहको अवधारणामा संलग्न भएका थिए। सालिह, थोमस र डनले यसको निर्माणमा थोरै मात्रामा संलग्न भएको दाबी गरेका थिए। जोसेफले प्रायः यसको सबै पक्षको व्यवस्थापन गरेका थिए। यसमा सङ्ग्रहित गीत "किचन सिङ्क"मा, जोसेफको भाइ ज्याक र अर्को गीत "बि कन्सर्न्डमा, विद्यालयका परिचित व्यक्ति योसेफलाई चित्रित गरिएको थियो।